Михаил Лермонтов
Планински връх

Превод от руски: Петър Велчев, 2008

chitanka.info

Златно облаче пак пренощува

на планински връх върху гърдите.

Сутринта, щом грейнаха лъчите,

весело в лазурите отплува.

В бръчките на върха стар обаче

влажни дири дълго ще останат.

И стои, замислен, великанът,

и в пустинята самотно плаче.

1841

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.